Datum: 22. 6. 2021

**ZADEVA: *Odgovori na vprašanja 1***

**ZVEZA: JHL-11/21 Storitev nadzornika – Črna vas**

Spoštovani,

posredujemo vam odgovore na vprašanja gospodarskih subjektov za javno naročilo št. JHL-11/21 »**Storitev nadzornika skladno z Gradbenim zakonom pri izvajanju projekta »Rekonstrukcija ceste, gradnja pločnikov in kolesarske steze ter ureditev komunalne infrastrukture v naselju Črna vas v Mestni občini Ljubljana«**, ki smo jih prejeli preko Portala javnih naročil.

1. **VPRAŠANJE** (Datum prejema: 21.06.2021   08:20)**:**

Spoštovani,

zaradi zahtevnosti priprave ponudbe in pridobivanja referenc pri naročnikih vas prosimo za podaljšanje roka za 1 teden.

Za razumevanje se vam že v naprej zahvaljujemo.

Lep pozdrav

**ODGOVOR:**

Rok za predložitev ponudb se ne spremeni.

1. **VPRAŠANJE** (Datum prejema: 21.06.2021   08:24):

Spoštovani,

prosimo za objavo ocenjene vrednosti investicije.

Hvala.

Lep pozdrav

**ODGOVOR:**

Naročnik ocenjene vrednosti predmetnega javnega naročila ne bo objavil.

1. **VPRAŠANJE (Datum prejema: 21.06.2021   08:50):**

POGODBA MOL

3. člen

- naročnika pozivamo, da se iz nabora dokumentov skladno s katerimi bo izvajalec izvajal pogodbena dela črta besedilo - ponudbo izbranega izvajalca gradnje s ponudbenim predračunom, razpisnimi pogoji naročnika za gradnjo št. z dne in gradbeno pogodbo, sklenjeno med naročnikom in izbranim izvajalcem gradnje.

Gre za dokumentacijo, ki je nastajala izključno v sferi naročnika oz. ponudnika-izvajalca gradnje in na katero ponudniki predmetnega javnega naročila nimajo možnosti vplivanja oziroma niso pogodbena stranka razmerja, vzpostavljenega na podlagi te dokumentacije. Posledično ni najti temelja, da se ponudnika po predmetnem javnem naročilu zaveže, da bo izvršil svoje obveznosti (nadzornika) po zgoraj izpostavljenih dokumentih (kot npr. po ponudbi izvajalca gradnje). Predmet ponudbe izvajalca gradnje je povsem nekaj drugega kar je predmet konkretnega naročila.

4. člen

Naročnika pozivamo, da pojasni ali določilo »Navedena pogodbena cena je nespremenljiva (fiksna) do zaključka vseh pogodbenih obveznosti.« pomeni, da se pogodbena cena ne revalorizira ali ji pripisuje kak drug pomen.

Če določilo pomeni, da se pogodbena cena ne revalorizira in upoštevaje dejstvo, da gre za dalj časa trajajoče naročilo (30 mesece), naročnika pozivamo, da določilo spremeni na način, da določi, da se pogodbena cena revalorizira v skladu s Pravilnikom o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja.

V kolikor naročnik vztraja na fiksnosti cen, naročnika pozivamo, da določilo dopolni na način, da določi odstotek tveganja spremembe cene, ki ga nosi izvajalec in indeks cen, ki se bo uporabil kot podlaga za valorizacijo.

10. člen točka A

Naročnika pozivamo, da pojasni določilo »-koordiniranje odprave napak v garancijskem roku, kar pogodbeni stranki posebej uredita«, zlasti, kaj bo predmet posebnega, naknadnega urejanja in kdaj bosta stranki to urejali.

POGODBA JP VODOVOD KANALIZACIJA SNAGA d.o.o.

Naročnik naj glede na predmet konkretne pogodbe pojasni določilo 6. člena pogodbe, da ne bo priznal nepredvidenih, več del in dodatnih del, v kolikor ne bodo potrjena in evidentirana v gradbeni dnevnik s strani osebe, ki opravlja nadzor nad gradbenimi deli, pred izvedbo le teh.

15. člen med drugim določa: »Rok dokončanja del se podaljša v primerih, naštetih v 41. uzanci Posebnih gradbenih uzanc (2020) ter v primeru neugodnih vremenskih razmer, ki ne dopuščajo kvalitetne izvedbe del.«

Naročnika pozivamo, da pojasni ali se bodo za presojo pogodbenega razmerja uporabljale Posebne gradbene uzance (2020). Če da, potem se naročnika poziva, da pogodbo dopolni z eksplicitno navedbo, da se za presojo razmerja uporabljajo PGU (2020). Ker v konkretnem primeru ne gre za gradbeno pogodbo, je za veljavnost PGU namreč potrebna izrecna vključitev v pogodbeno razmerje.

V nasprotnem primeru naj naročnik korigira določilo 15. člena v delu, ki se sklicuje na PGU 2020.

**ODGOVOR:**

POGODBA MOL

Pojasnilo k 3. členu pogodbe MOL: To je mišljeno, da bo naročnik izbranemu izvajalcu nadzora izročil sklenjeno gradbeno pogodbo med izvajalcem gradnje, nad katero izvaja nadzor po tej pogodbi, inponudbeno dokumentacijo izvajalca gradnje (8. člen pogodbe), kar bo podlaga za izbranega izvajalca nadzora za izvajanje pogodbenih obveznosti (npr. pregledovanje in potrjevanje gradbenega dnevnika in knjige obračunskih izmer ter situacij po cenah, ki so določene v ponudbi izvajalca gradnje, itd).

Pojasnilo k 4. členu pogodbe MOL: Določilo se ne spremeni; pogodbena cena je nespremenljiva (fiksna) do zaključka vseh pogodbenih obveznosti.

Pojasnilo k 10. členu pogodbe MOL, tč. A »-koordiniranje odprave napak v garancijskem roku, kar pogodbeni stranki posebej uredita«: navedeno pomeni, da bo naročnik po poteku pogodbe za izvedbo nadzora, sklenil pogodbo za koordiniranje odprave napak v garancijski dobi, na podlagi bančne garancije, ki jo bo podal izvajalec gradnje po končani gradnji, v kolikor bo to potrebno.

POGODBA JP VODOVOD KANALIZACIJA SNAGA d.o.o.

V osnutku pogodbe za naročnika JP VODOVOD KANALIZACIJA SNAGA d.o.o. se 6. člen in 15. člen v celoti brišeta. Naročnik bo pri pripravi pogodbe za izbranega izvajalca ustrezno korigiral številčenje členov, upoštevaje predmetni odgovor.

Lep pozdrav!

**JAVNI HOLDING Ljubljana, d.o.o.**

Sektor za javna naročila